กฎกระทรวงจัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์ กระทรวงศึกษาธิการ พ.ศ. 2556
กฎกระทรวง
กฎกระทรวง
จัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์
กระทรวงศึกษาธิการ
พ.ศ. ๒๕๕๖[๑]
 

อาศัยอำนาจตามความในมาตรา ๖ วรรคหนึ่ง และมาตรา ๙ วรรคหนึ่ง
แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘
รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้

ข้อ ๑ ให้ยกเลิกกฎกระทรวงจัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์
กระทรวงศึกษาธิการ พ.ศ. ๒๕๕๐

ข้อ ๒ ให้จัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์
กระทรวงศึกษาธิการ ดังต่อไปนี้
(๑) สำนักงานอธิการบดี
(๒) สำนักงานวิทยาเขตวังไกลกังวล
(๓) คณะบริหารธุรกิจ
(๔) คณะวิศวกรรมศาสตร์
(๕) คณะศิลปศาสตร์
(๖) คณะอุตสาหกรรมการโรงแรมและการท่องเที่ยว
(๗) คณะอุตสาหกรรมและเทคโนโลยี
(๘) สถาบันวิจัยและพัฒนา
(๙) สำนักวิทยบริการและเทคโนโลยีสารสนเทศ
(๑๐) สำนักส่งเสริมวิชาการและงานทะเบียน
(๑๑) วิทยาลัยเพาะช่าง


ให้ไว้
ณ วันที่ ๙ เมษายน พ.ศ. ๒๕๕๖
พงศ์เทพ
เทพกาญจนา
รัฐมนตรีว่าการกระทรวงศึกษาธิการ
หมายเหตุ
:- เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรปรับปรุงการจัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์
กระทรวงศึกษาธิการ เสียใหม่ โดยแก้ไขชื่อ คณะวิศวกรรมศาสตร์และสถาปัตยกรรมศาสตร์ เป็น คณะวิศวกรรมศาสตร์ เนื่องจากวิชาชีพวิศวกรรมและวิชาชีพสถาปัตยกรรม
มีการควบคุมการประกอบวิชาชีพที่แยกต่างหากจากกัน
ประกอบกับคณะวิศวกรรมศาสตร์มีศักยภาพเพียงพอที่จะจัดตั้งเป็นคณะได้และเพื่อให้สอดคล้องกับภารกิจและการดำเนินงานในปัจจุบัน
และโดยที่มาตรา ๙ วรรคหนึ่ง แห่งพระราชบัญญัติมหาวิทยาลัยเทคโนโลยีราชมงคล พ.ศ.
๒๕๔๘ บัญญัติให้การจัดตั้ง การรวมและการยุบเลิกสำนักงานวิทยาเขต บัณฑิตวิทยาลัย
คณะ สถาบัน สำนัก วิทยาลัยหรือส่วนราชการที่เรียกชื่ออย่างอื่นที่มีฐานะเทียบเท่าคณะ
ให้ทำเป็นกฎกระทรวง จึงจำเป็นต้องออกกฎกระทรวงนี้









ปริยานุช/ผู้จัดทำ
๒๙ เมษายน ๒๕๕๖

ชาญ/ผู้ตรวจ
๓ พฤษภาคม ๒๕๕๖















[๑] ราชกิจจานุเบกษา
เล่ม ๑๓๐/ตอนที่ ๓๗ ก/หน้า ๔/๒๖ เมษายน ๒๕๕๖